Sandnes (Hadsel)

Sandnes er en bygd og tidligere fergested i Hadsel kommune i Nordland. Stedet ligger ved Langøysundet på sørsiden av Langøya, rett overfor Stokmarknes på Hadseløya. Bygda ble regnet av Statistisk sentralbyrå som et tettsted inntil 2012, da beregningsmetodikken ble endret.

Sandnes har barneskole. Stedets idrettslag heter Stålbrott IL. Stedet har tidligere hatt dagligvarebutikk, men den ble lagt ned pga. lite bruk.

Etter at det tidligere hadde vært forbindelse over sundet med motorbåt, ble det 30. november 1948 opprettet bilfergesamband mellom Sandnes og Stokmarknes. Fergeforbindelsen var i drift til 1. juli 1978, da Hadselbrua ble åpnet.

Referanser

Tidligere fergesteder i Nordland
Bosetninger i Hadsel
Tidligere tettsteder i Nordland
Artikler i sjøfart-prosjektet